### | | | | --- | --- | | | | | --- | | **Byråd** 25. februar 2020 Sagsnr. 710-2019-13144 Dok.nr. 710-2020-36163 Sussie Laursen | | 29.                 Anlægsbevilling til brandsikring af kommunale plejecentre - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til
en anlægsbevilling på 2,1 mio. kr. til brandsikring af kommunale plejecentre.
Beløbet er afsat i Budget 2020-23, og det skal anvendes til at øge
brandsikkerheden på de kommunale plejecentre.

Transport- og Boligministeriet har opfordret kommunerne til
at undersøge, om de kommunale plejecentre lever op til de brandkrav, der er
gældende for en forsvarlig anvendelse af bygningerne som plejecentre. På den
baggrund har Teknik og Miljø i samarbejde med Social og Sundhed samt
boligselskabet AL2bolig foretaget en undersøgelse, som viser, at
brandsikkerheden skal forbedres på flere kommunale plejecentre.

Der er allerede iværksat forskellige bygningsmæssige tiltag
på flere lokationer, da udbedringen er nødvendig for at leve op til gældende
brandkrav, og alle tiltag forventes afsluttet i første kvartal af 2020.

**VURDERING**

Teknik og Miljø samt Social og
Sundhed har sammen undersøgt, om brandsikkerheden i de kommunale plejecentre
som minimum lever op til de brandkrav, som var gældende, da de respektive bygninger
fik byggetilladelse. Ud over selve plejecenterdelen, som ministeriet opfordrede
til en undersøgelse af, omfatter undersøgelsen også andre bygningsafsnit.
Undersøgelsen har således omfattet boliger, servicearealer mv. på
plejecentrene.

Undersøgelsen viser et behov for
bygningsmæssige tilpasninger estimeret til 2,1 mio. kr. fordelt på
plejecentrene Anlægget, [adresse], Voldumscentret, [adresse], Camilla Mikkelsen
og [adresse]. De bygningsmæssige tiltag, der er
tale om, er hovedsageligt montering af branddøre og etablering af automatiske
brandalarmeringsanlæg.

**ØKONOMI**

Der søges en anlægsbevilling på 2,1 mio. kr. til de bygningsmæssige
tiltag, der skal foretages for at brandsikre de kommunale plejecentre.
Bevillingen finansieres af det afsatte rådighedsbeløb på Budget 2020-2023
(A-225).

Udgifterne til bygningstiltag, som indgår i Budget
2020-2023, er baseret på et foreløbigt estimat. Det forventes, at de planlagte
tiltag kan finansieres indenfor de afsatte 2,1 mio. kr.  Omkostningerne dækker
håndværksudgifter, udgifter til projektering og uforudsete udgifter.

**INDDRAGELSE**

Plejecentrene er involveret i planlægningen og udførelsen af
de bygningsmæssige tiltag.

**INDSTILLING**

Direktøren for Teknik og Miljø indstiller til Byrådet:

1.
At der gives en anlægsbevilling på 2,1 mio. kr. tilbrandsikring
af kommunale plejecentre.

2.
At bevillingen finansieres af det afsatte rådighedsbeløb på Budget
2020-2023.

**BESLUTNING**

***Social- og Sundhedsudvalget, 4. februar 2020:***

Fraværende:Ingen

Indstilles godkendt.

***Teknik- og Miljøudvalget, 6. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.